Maurice FitzGerald, Tiarna Llansteffan

Bhí Maurice FitzGerald nó  Muiris Mac Gearailt (c. 1105 – c. Meán Fómhair 1176) ina Thiarna ar Mhaigh Nuad, an Nás agus Llansteffan. Ba bharún Angla-Normannach meánaoiseach é agus bhí ról mór aige in ionradh na Normannach ar Éirinn. 

 Cogaí sa Bhreatain Bheag agus in Éirinn 
clé|mion| Caisleán Llansteffan
Troid Tiarna na Marg de chuid na Breataine Bige, an Tiarna Llansteffan, taobh lena dheartháir níos sine William FitzGerald, agus a leathdheartháir Robert FitzStephen, constábla Aberteifi, faoi Robert FitzMartin ag Cath Crug Mawr () sa Bhreatain Bheag sa bhliain 1136.

Tá Castell Llansteffan (Caisleán Llansteffan) suite os cionn inbhir na habhann Afon Tywi, áit a dtéann sí isteach i mBá Caerfyrddin (Bae Caerfyrddin). Ghabh Maredudd ap Gruffydd é sa bhliain 1146 ó fhórsaí Maurice FitzGerald agus a dheartháir William, Tiarna Emlyn, a bhí i measc lonnaitheoirí Normanacha ceannródaíocha an réigiúin. Athghabh na Normannaigh an caisleán sa bhliain 1158.

D’iarr Diarmait Mac Murchada, Rí Laighean a cuireadh as oifig agus a bhí curtha ar deoraíocht ag Ardrí na hÉireann, cúnamh ó na Cambra-Normannaigh chun a ríchathaoir a fháil ar ais. Ghlac an Tiarna Llansteffan páirt in ionradh na Normannach ar Éirinn sa bhliain 1169 a d'eascair as. Chuidigh sé lena leathdheartháir níos óige, Robert FitzStephen, i Léigear Loch Garman . Ba é a nia Raymond leascheannasaí Strongbow agus bhí an príomhpháirt aige i ngabháil Phort Láirge agus san ionsaí rathúil ar Bhaile Átha Cliath sa bhliain 1171. Throid an Tiarna Llansteffan agus a mhic sa chath seo freisin.

Tagairtí

Catagóir:Angla-Normannaigh
Catagóir:Básanna i 1176
Catagóir:Breatnaigh in Éirinn sna Meánaoiseanna
Catagóir:Daoine a rugadh sna 1100í
Catagóir:Fir
Catagóir:Laochra
Catagóir:Ríshliocht Mhic Gearailt